stanford-oval/wikipedia huggingface dataset:
Fujian (lentotukialus)
Suunnittelu

Kiinan suunnitteleman ja rakentaman aluksen on ominaisuuksiltaan kuvattu vastaavan uusia Yhdysvaltain laivaston lentotukialuksia. Lentokoneiden lentoonlähtöä varten aluksella on perinteisten katapulttien sijaan uusi elektromagneettinen lentokoneiden laukaisujärjestelmä (EMALS).
Alukselle sijoitettaneen Shenyang J-15 tai Shenyang FC-31 (J-35) hävittäjiä. Alukselle mahtuisi arvioiden mukaan esimerkiksi noin 40 Shenyang J-15 -hävittäjää, muutamia propellikäyttöisiä kuljetuskoneita ja meritiedustelulentokoneita (mahdollisesti mallia Xian KJ-600). Toinen arvio esitti, että alukselle sopisi 48–60 lentokonetta (malliltaan Shenyang FC-31 ja Xian KJ-600).
Valmistus

Alus tilattiin Shanghaista Jiangnan Changxingdaolta, missä köli laskettiin maaliskuussa 2015. Se laskettiin vesille ja kastettiin 17. kesäkuuta 2022. Yhdysvaltalaisen arvion mukaan lentotukialus tullee operatiiviseen käyttöön joko vuonna 2023 tai 2024.
Käännös suomeksi
Gallian kukko

Gallian kukko Élysée-palatsin puutarhaan vievän portin päällä
Gallian kukko on yksi Ranskan tärkeimmistä kansallissymboleista.
Kukon historia kansallissymbolina ulottuu aina Rooman valtakunnan aikaan. Latinankielinen sana gallus tarkoittaa sekä "Galliaa" että "kukkoa". Siksi kukko on esiintynyt jo gallialaisissa kolikoissa. Nykyään kukko on tunnuksena muun muassa Ranskan maajoukkueurheilijoilla.
Ranskan rugby union -maajoukkueen edustuspaita
Gallian kukko ensimmäisen maailmansodan muistomerkin päällä
Aiheesta muualla

Kuvia tai muita tiedostoja aiheesta Gallian kukko Wikimedia Commonsissa
Tuomittu elämään

| Tuomittu elämään Valonkantajat |
| --- | --- | --- |

Studioalbumin tiedot
 Äänitetty : loka-marraskuu 2011
 Julkaistu: 12. lokakuuta 2012
 Tyylilaji: heavy metal, rock
 Kesto: 50.15
 Levy-yhtiö: Violent Journey Records
Listasijoitukset
  41.
Valonkantajien muut julkaisut
| Lupaus (EP) 2011 | Tuomittu elämään 2012 | Pimentola 2014 |
Tuomittu elämään on suomalaisen metalli- ja rockyhtyeen Valonkantajien esikoisalbumi. Se julkaistiin vuonna 2012 levymerkillä Violent Journey Records.
Kappaleesta "Lupaus" tehtiin musiikkivideo.
Kappaleet

Tuomittu elämään – 5.47
Surunmurtama – 5.28
Rakkaasi kadotat – 4.52
Raskas päivä päättyy – 5.09
Ihmisen laulu – 4.34
Paha ei saa palkkaansa – 4.18
Tavoitinko taivaan – 3.55
Käädyt – 4.03
Lupaus – 5.00
Hiljainen mies – 7.09
Kokoonpano

Jaake Nikkilä – laulu, kitara
Ville Saloranta – kitara
Ari Vilkman – bassokitara
Juha Korpinen – rummut
Arvostelut

Imperiumi.net:
Soundi:
Aiheesta muualla

Tuomittu elämään Discogsissa. (englanniksi)
Albumi Tuomittu elämään Encyclopaedia Metallum -sivustolla (englanniksi)
Uno Donner

| Uno Donner |
| --- | --- |
 Uno Donner (oik.) ja hänen vaimonsa Olly Donner.
Henkilötiedot
Syntynyt: 5. joulukuuta 1872 Helsinki, Suomi
Kuollut: 23. kesäkuuta 1958 (85 vuotta) Arlesheim, Sveitsi
Muut tiedot
Puoliso:  Olga Sinebrychoff
Uno Donner (5. joulukuuta 1872 Helsinki – 23. kesäkuuta 1958 Arlesheim, Sveitsi) oli suomalainen teollisuusjohtaja, insinööri ja antroposofi.
Uno Donnerin vanhemmat olivat kielitieteen professori Otto Donner ja Hilda Rosina Louise Malm. Donner valmistui ylioppilaaksi Helsingin Läroverket för gossar och flickor -oppikoulusta vuonna 1892, diplomi-insinööriksi Polyteknillisestä opistosta vuonna 1896 sekä filosofian maisteriksi Helsingin yliopistosta vuonna 1898. Hän suoritti jatko-opintoja Englannissa ja Saksassa. Hän perusti vuonna 1898 lankakehräämö Helsingfors spinneri Ab:n, ja johti sitä vuoteen 1903. Kehräämö myytiin Yhtyneille Villatehtaille vuonna 1908. Vuosina 1903–1908 Donnerilla oli höyrysaha Espoon Saunalahdessa. Myöhemmin Donner toimi näkyvässä asemassa useissa suuryrityksissä. Hän oli Sinebrychoffin panimon hallituksen puheenjohtaja vuosina 1943–1957. Donnerin puolisona oli vuodesta 1900 kirjailija Olga ”Olly” Donner, o.s. Sinebrychoff, joka oli panimonjohtaja Nicolas Sinebrychoffin tytär.
Donner puolisoineen tutustui antroposofiaan 1910-luvulla. Pariskunta vietti seuraavina vuosikymmeninä runsaasti aikaa Dornachissa ja muualla Euroopassa. He tapasivat Dornachissa Rudolf Steinerin, jonka pyynnöstä Donner perusti Suomen Antroposofisen Seuran vuonna 1923. Hän toimi sen ensimmäisenä puheenjohtajana vuoteen 1932. Donnerin pariskunta omisti Lohjalla sijaitsevan Gerknäsin eli Kirkniemen kartanon vuosina 1927–1945. Tuolloin he tukivat paikallista pienten lasten koulua ja ohjasivat sen pedagogista linjaa Steinerin oppien mukaiseksi. Donnerit toivat Suomeen myös biodynaamisen viljelyn, jota he harjoittivat kartanollaan. Donnerit omistivat myös Grantorpin tilan Pohjassa sekä Ollyn isältään perimän Karhusaaren huvilan Espoossa.
Donner harrasti taidemaalausta. Hän opiskeli sitä Pariisissa ja Roomassa.
Donner vietti puolisoineen viimeiset vuotensa Sveitsin Arlesheimin parantolassa. Heillä ei ollut lapsia, joten he lahjoittivat vuonna 1956 omaisuutensa Åbo Akademille. Testamenttilahjoituksella perustettiin Åbo Akademin säätiön yhteydessä toimiva, uskontotieteelliseen ja kulttuurihistorialliseen tutkimukseen erikoistunut Donner-instituutti.
Future Nostalgia

| Future Nostalgia Dua Lipa |
| --- | --- | --- |

Studioalbumin tiedot
 Julkaistu: 27. maaliskuuta 2020
 Formaatti: C-kasetti, vinyyli, CD, digitaalinen lataus, suoratoisto
 Tuottaja(t):  Jeff Bhasker  Jason Evigan  Ian Kirkpatrick  Koz  SG Lewis  Lindgren  The Monsters & Strangerz  Stuart Price  Take a Daytrip  TMS  Andrew Watt 
 Tyylilaji: disko, synthpop, tanssipop
 Kesto: 37.25
 Levy-yhtiö: Warner Records
Listasijoitukset
  Britannian albumilista: 1.  Suomen virallinen albumilista: 1.  Billboard 200: 3.
Dua Lipan muut studioalbumit
| Dua Lipa 2017 | Future Nostalgia 2020 | Club Future Nostalgia 2020 |
Singlet albumilta Future Nostalgia
 ”Don’t Start Now” Julkaistu: 31. lokakuuta 2019  ”Physical” Julkaistu: 30. tammikuuta 2020  ”Break My Heart” Julkaistu: 25. maaliskuuta 2020  ”Hallucinate” Julkaistu: 17. heinäkuuta 2020  ”Levitating” Julkaistu: 13. elokuuta 2020  ”Love Again” Julkaistu: 4. kesäkuuta 2020
Future Nostalgia on brittiläisen laulaja-lauluntekijä Dua Lipan toinen studioalbumi, joka julkaistiin 27. maaliskuuta 2020. Se on tyyliltään sekoitus diskoa ja 80-luvun poppia. Albumi debytoi Billboard 200 -listan sijalla neljä ja nousi sekä Suomen virallisen albumilistan että Britannian albumilistan ensimmäiselle sijalle.
Albumin ensimmäisenä singlenä julkaistiin ”Don’t Start Now”, jota oli kuunneltu suoratoistopalveluissa yli puoli miljardia kertaa albumin julkaisuun mennessä. Se nousi sekä Britannian singlelistalla että Billboard Hot 100 -listalla toiselle sijalle. Seuraavana julkaistiin singlet ”Physical” ja ”Break My Heart”, jotka kohosivat kärkikymmenikköön artistin kotimaassa ja kuudenkymmenen parhaan joukkoon Yhdysvalloissa. Albumin julkaisun jälkeen julkaistiin vielä singlet ”Hallucinate” ja ”Levitating”. Albumi voitti vuonna 2021 parhaan popalbumin Grammy-palkinnon.
Musiikki

Future Nostalgia on disko-, synthpop ja tanssipoplevy.
Vastaanotto > Arvostelut

Metacritic-sivusto laski albumiarvostelujen painotetun keskiarvon ja antoi 18 arvostelun perusteella albumille 89 pistettä sadasta, mikä vastaa sivuston mukaan ”yleistä ylistystä” kriitikoiden keskuudessa.
AllMusic:
Evening Standard:
Helsingin Sanomat:
NME:
Pitchfork: 7,5/10
Rolling Stone:
Kappaleet

Kaikki kappaleet säv. ja san. myös Dua Lipa.
Future Nostalgia – 3.04 (säv. ja san. Jeff Bhasker, Clarence Coffee Jr.)
Don’t Start Now – 3.03 (säv. ja san. Caroline Ailin, Emily Warren, Ian Kirkpatrick)
Cool – 3.29 (säv. ja san. Ben Kohn, Camille Purcell, Pete Kelleher, Shakka Philip, Tom Barnes, Tove Lo)
Physical – 3.13 (säv. ja san. Coffee, Jason Evigan, Sarah Hudson)
Levitating – 3.23 (säv. ja san. Coffee, Hudson, Stephen Kozmeniuk)
Pretty Please – 3.14 (säv. ja san. Caroline Ailin, Kirkpatrick, Julia Michaels)
Hallucinate – 3.28 (säv. ja san. Sophie Frances Cooke, Samuel George Lewis)
Love Again – 4.18 (säv. ja san. Coffee, Bing Crosby, Chelcee Grimes, Kozmeniuk, Wallman, Wartell)
Break My Heart – 3.41 (säv. ja san. Andrew Farriss, Michael Hutchence, Jordan K. Johnson, Stefan Johnson, Ali Tamposi, Andrew Wotman)
Good in Bed – 3.38 (säv. ja san. Denzel Baptiste, David Biral, Melanie Joy Fontana, Michel Lindgren Schulz, Taylor Upsahl)
Boys Will Be Boys – 2.46 (säv. ja san. Jason Evigan, Kennedi, Justin Tranter)
Kappaleet > Japanin bonuskappaleet

Don’t Start Now (Live in LA remix) – 5.40
Don’t Start Now (Purple Disco Machine remix) – 3.36
Physical (Leo Zero Disco remix) – 4.18
Fujianin tulout

Fujianin tulout ovat monikerroksisia rengasmaisia rakennuksia Fujianin maakunnassa Kiinassa. Ne on rakennettu puolustustarkoituksiin 1400- ja 1900-lukujen välisenä aikana. 46 tulouta on ollut Unescon maailmanperintöluettelossa vuodesta 2008.
Aiheesta muualla

Kuvia tai muita tiedostoja aiheesta Fujianin tulout Wikimedia Commonsissa
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Give Me Everything

| ”Give Me Everything” Pitbull ft>  Ne-Yo, Afrojack & Nayer |
| --- | --- | --- |

Singlen tiedot
 Albumilta: Planet Pit
 Äänitetty : 2010 Wall Music, (Alankomaat); Westlake Recording Studios, (Los Angeles, Kalifornia, Yhdysvallat)
 Julkaistu: 22. maaliskuuta 2011
 Formaatti: CD single, digitaalinen lataus
 Tuottaja(t): Afrojack
 Tyylilaji: hip house, electro house, dancepop
 Kesto: 04.12
 Levy-yhtiö: Polo Grounds Music, J, Mr. 305
Pitbullin muut singlet
| ”Tu Cuerpo” 2011 | ”Give Me Everything” 2011 | ”Rabiosa” 2011 |
Ne-Yon muut julkaisut
| ”One in a Million” 2010 | ”Give Me Everything” 2011 | ”Turn All the Lights On” 2012 |
Afrojackin muut julkaisut
| ”Take Over Control” 2010 | ”Give Me Everything” 2011 | ”Selecta” 2011 |
Give Me Everything on yhdysvaltalaisräppäri Pitbullin kappale, joka julkaistiin hänen kuudennen, Planet Pit-studioalbumin toisena singlenä 22. maaliskuuta 2011. Kappaleella vierailevat yhdysvaltalainen R&B-laulaja Ne-Yo, alankomaalainen DJ Afrojack sekä yhdysvaltalaislaulaja Nayer joka myös tuotti kappaleen sekä sanoitti sen Matt Howardin, Pitbullin ja Ne-Yon kanssa. Rolling Stone kuvaili kappaletta "club-pop leikkaukseksi Ne-Yon haikealla kertosäkeellä".
Yhdysvalloissa "Give Me Everything" oli Pitbullin ensimmäinen single, joka saavutti Billboard Hot 100 -listan ensimmäisen sijan. Siitä tuli myös Pitbullin ensimmäinen listan kärjen saavuttanut single pääartistina Britanniassa. Myöhemmin se on saavuttanut listan kärjen myös Belgiassa, Kanadassa, Irlannissa ja Alankomaissa sekä päässyt viiden parhaan joukkoon kahdessatoista muussa valtiossa. Se oli vuoden 2011 seitsemänneksi myydyin single 8,2 miljoonan kopion myynnillä ollen yksi kaikkien aikojen myydyimmistä digitaalisista singleistä.
Käännös suomeksi
Gallialainen kertomataulu

| Gallialainen kertomataulu> Astérix et la rentrée gauloise |
| --- | --- |

Alkuperäisteos
Kirjailija:  Goscinny, René & Uderzo, Albert
Julkaistu:  2003
Suomennos
Kustantaja:  Egmont
Sivumäärä:  48
ISBN:  978-952-334-347-4
Löydä lisää kirjojaKirjallisuuden teemasivulta
Gallialainen kertomataulu (ransk. Astérix et la rentrée gauloise) on 32. julkaistu Asterix seikkailee -albumi. Se julkaistiin vuonna 2003. Toisin kuin useimmat Asterix-albumit, Gallialainen kertomataulu koostuu 14 lyhyttarinasta viideltä vuosikymmeneltä. Tarinat on pääosin julkaistu Pilote-lehden numeroissa.
Tarinat

| --- | --- |
 Johdanto (teksti René Goscinny ja Albert Uderzo, kuvitus Uderzo) – julkaistu 1964 Pilote-lehden numerossa 260 Koulu alkaa Galliassa (teksti Goscinny, kuvitus Uderzo) – julkaistu 6. lokakuuta 1966 Pilote-lehden numerossa 363 Asterixin syntymä (teksti ja kuvitus Uderzo) – julkaistu lokakuussa 1994 Asterixin 35-vuotisjuhlalehdessä Vuonna 50 eKr. (teksti Goscinny, kuvitus Uderzo) – julkaistu toukokuussa 1977 National Geographic -lehdessä Kiekulix (teksti ja kuvitus Uderzo) – ei aiemmin julkaistu Mistelin alla (teksti Goscinny, kuvitus Uderzo) – julkaistu 7. joulukuuta 1967 Pilote-lehden numerossa 424 Mini, Midi, Maxi (teksti Goscinny, kuvitus Uderzo) – julkaistu 2. elokuuta 1971 Elle-lehden numerossa 1337 :  Ennennäkemätön Asterix (teksti Goscinny ja Uderzo, kuvitus Uderzo) – julkaistu 11. joulukuuta 1969 Pilote-lehden numerossa 527 Parisium ja olympialaiset (teksti ja kuvitus Uderzo) – julkaistu 25. lokakuuta 1986 Jours De France -lehdessä Gallian kevät (teksti Goscinny ja Uderzo, kuvitus Uderzo) – julkaistu 17. maaliskuuta 1966 Pilote-lehden numerossa 334 Maskotti (teksti Goscinny, kuvitus Uderzo) – julkaistu 13. kesäkuuta 1968 Piloten supertaskukirjassa Latinaa ja lätinää (teksti Goscinny, kuvitus Uderzo) – julkaistu maaliskuussa 1973  Obelisc'h (teksti Goscinny, kuvitus Uderzo) – julkaistu 7. helmikuuta 1963 Pilote-lehden numeroissa 172–186 Idean synty (teksti Goscinny, kuvitus Uderzo) – julkaistu 25. lokakuuta 1962 Pilote-lehden numerossa 157
Give Me Your Love

|  Give Me Your Love> Kappaleen tiedot |
| --- | --- |
Esittäjä(t):  Fame
Säveltäjä(t):  Calle Kindbom Carl Lösnitz
Sanoittaja(t):  Calle Kindbom Carl Lösnitz
Euroviisutiedot
Vuosi:  2003
Maa:  Ruotsi
Kieli:  englanti
Sijoitus:  5.
Pisteet:  107
Sanat:  sanoitus
Give Me Your Love on Famen esittämä kappale, joka edusti Ruotsia vuoden 2003 Eurovision laulukilpailussa Riiassa.
Kappale sijoittui Euroviisuissa 26 maan joukosta 107 pisteellä sijalle 5.
Ulrike Folkerts

Ulrike Folkerts vuonna 2014.
Ulrike Folkerts (s. 14. toukokuuta 1961 Kassel, Länsi-Saksa) on saksalainen näyttelijä. Hänet tunnetaan parhaiten televisiosarjasta Rikospaikalla, jossa hän näyttelee Lena Odenthalia. Hän on näytellyt myös televisiosarjoissa Etsivä Lea Sommer ja Polizeiruf 110.
Folkerts on opiskellut Hannover Music School of Theaterissa näyttelemistä ja musiikkia.
Palkinnot

Bambi (2002)
Ehdokkuudet

Bavarian TV Award (2009)
Aiheesta muualla

Ulrike Folkerts Internet Movie Databasessa. (englanniksi)
Georg Elias Müller

Georg Elias Müller
Georg Elias Müller (1850–1934) oli saksalainen psykologi. Hän oli vuodesta 1881 filosofian professorina Göttingenin yliopistossa. Häntä pidetään muun muassa Wilhelm Wundtin ohella kokeellisen psykologian merkittävänä kehittäjänä. Hän oli luonnontieteellisen psykologian perustajia ja assosiaatiopsykologian edustaja.
Tieteellisen uransa alussa Müller teki kokeellisia tutkimuksia psykofysiikan ja aistien tarkkaavaisuuden alalla (Zur Grundlegung der Psycho-physik, 1878). Myöhemmin hän aloitti kokeelliset muistitutkimukset ja on julkaisuissaan selvittänyt reproduktiomekaniikan peruslait. Julkaisuista merkittäviä ovat muun muassa Alfons Pilzeckerin kanssa julkaistu Experimentelle Beiträge zur Lehre vom Gedächtnis (1900) ja Zur Analyse der Gedächtnistätigkeit und des Vorstellungsverlaufes (1913–1918). Müller ja Pilzecker esittivät, että muistia on vahvistettava, jotta muistot säilyvät. Mekanismia sanotaan konsolidaatioksi eli muistijäljen vahvistumiseksi. He havaitsivat, että jos oppimisen ja muistiin palauttamisen välillä on häiriöitä aiheuttavia tekijöitä, tuoreen opitun materiaalin muistaminen vaikeutuu.
Aiheesta muualla

Kuvia tai muita tiedostoja aiheesta Georg Elias Müller Wikimedia Commonsissa
Upper Merion Township

| Upper Merion Township |
| --- | --- |

 Upper Merion Townshipin sijainti Montgomeryn piirikunnassa
 Upper Merion Township
 Koordinaatit: 40°05′00″N, 75°20′59″W 
Valtio:  Yhdysvallat
Osavaltio:  Pennsylvania
Piirikunta:  Montgomery
Pinta-ala:  
 – Kokonaispinta-ala:  44,74 km²
 – Josta vettä:  0,82 km² 
Väkiluku (2020):  33 613
 – Väestötiheys:  750 as./km²
 
 https://www.umtownship.org 
Infobox OKVirheellinen NIMI-arvo: 
Upper Merion Township on kunta (township) Yhdysvalloissa Pennsylvanian osavaltiossa. Sen väkiluku oli 33 613 vuonna 2020. Kunta sijaitsee Montgomeryn piirikunnassa Philadelphian metropolialueella.
Väestö

Vuonna 2020 Upper Merion Townshipin 33 613 asukkaasta valkoisia oli 70,2 %, aasialaisia 19,1 % ja mustia 7,3 %. Asukkaista 22,0 % puhui kotonaan jotain muuta kieltä kuin englantia ja 20,3 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Upper Merion Township Wikimedia Commonsissa
Ultra Bra – Sokeana hetkenä

| Ultra Bra – Sokeana hetkenä |
| --- | --- |

Kirjailija:  Ville Similä, Mervi Vuorela
Kieli:  suomi
Genre:  Tietokirjallisuus
Kustantaja:  WSOY
Julkaistu:  16. elokuuta 2018
Sivumäärä:  399
ISBN:  978-951-0-42976-1
Löydä lisää kirjojaKirjallisuuden teemasivulta
Ultra Bra – Sokeana hetkenä on Ville Similän ja Mervi Vuorelan vuonna 2018 julkaistu tietokirja. Kirja käsittelee 1990- ja 2000-lukujen taitteessa suurta suosiota Suomessa nauttineen Ultra Bra -yhtyeen ja sen jäsenten tarinaa. Kirjaan on haastateltu Ultra Bran jäseniä, jotka kertovat yhtyeen vaiheista kukin omasta näkökulmastaan. Kirjan päähenkilön asemaan nousee yhtyeen säveltäjä ja perustaja Kerkko Koskinen, jonka nuoruusvuosia kirjassa valotetaan melko paljon. Kuitenkin kirjassa kerrotaan melko laajasti koko yhtyeen ja sen albumeiden synnystä.
Vastaanotto

Aamulehden Stina Alapirtti antoi 21. elokuuta 2018 Ultra Bra – Sokeana hetkenä -kirjalle neljä tähteä viidestä. Kirja saa Alapirtiltä kiitosta muun muassa informaation ja yksityiskohtien määrästä. Toisaalta kirjaa kritisoidaan paikoin huolimattomasta kieliasusta ja siitä, ettei se etene kronologisesti vaan sisältää paljon aikahyppyjä.
Helsingin Sanomien Mari Koppinen arvioi 21. lokakuuta 2018, että Ultra Bra – Sokeana hetkenä on ”vuoden paras musiikkikirja”. Koppinen kiittää arvostelussaan kirjan kirjailijoita Similää ja Vuorelaa siitä, kuinka he ovat saaneet koottua kerronnaltaan yhtenäisen kokonaisuuden, vaikka haastatteluita ja näkemyksiä yhtyeen vaiheista on valtavasti. Toisaalta Koppinen huomauttaa, että kirjassa sivuutetaan Ultra Bran lopettamisvaihe melko nopeasti verrattuna nousuvaiheen vahvaan pohjustukseen.
Vastaanotto > Finlandia-ehdokkuus

Ultra Bra – Sokeana hetkenä valittiin yhdeksi kuudesta vuoden 2018 Tieto-Finlandia-palkinnon saajaehdokkaista. Kolmihenkisen valitsijaraadin perusteluissa todetaan muun muassa, että ”täyteläisesti kirjoitettu teos antaa kokonaiskuvan paitsi yhdestä sukupolvensa merkittävimmästä yhtyeestä myös taiteen tekemisestä ja vuosituhannen vaihteen nuorisokulttuurista”. Lisäksi sitä kiitetään siitä, ettei se sorru ”fanitukseen”, kuten genren kirjoilla usein on tapana.
Ty Detmer

| Ty Detmer |
| --- | --- |

Henkilötiedot
Syntynyt: 30. lokakuuta 1967 San Marcos, Teksas
Kansalaisuus:   Yhdysvallat
Amerikkalaisen jalkapallon pelaaja
Pituus:  183 cm
Paino:  86 kg
Pelipaikka:  pelinrakentaja
Pelaajaura
Seurat:  Green Bay Packers Philadelphia Eagles San Francisco 49ers Cleveland Browns Detroit Lions Atlanta Falcons
NFL-varaus:  230. varaus, 1992 Green Bay Packers
Pääsarjaura:  1993–2005
Ty Hubert Detmer (s. 30. lokakuuta 1967 San Marcos, Teksas) on yhdysvaltalainen entinen amerikkalaisen jalkapallon pelaaja. Hän pelasi yliopistotasolla Brigham Youngin yliopistolla ja sai vuonna 1990 Heisman Trophyn. Hän sai NFL-varauksen vuonna 1992 ja aloitti NFL-uransa Green Bay Packers -seurassa.
Detmer pelasi eri NFL-seuroissa pelinrakentajana vuoteen 2005 saakka. Hän on kääntynyt mormoniksi.
Aiheesta muualla

Pro-football-reference.com: Ty Detmer (englanniksi)
Georg Engeström

Jurij Georg Engeström (taiteilijanimet Georg Engeström, GEM, Gee; s. 25. elokuuta 1921 Ruokolahti – 11. lokakuuta 2008 Espoo) oli suomalainen taidemaalari ja pilapiirtäjä. Hän aloitti piirtämisen 1960-luvun alussa Hufvudstadsbladetiin nimimerkillä Gem ja Maalaisliiton pää-äänenkannattajaan Maakansaan (myöhemmin Suomenmaa) nimimerkillä Gee. Engeström jatkoi piirtämistä kumpaankin lehteen aina 1990-luvun alkuun saakka. Piirtäjän työ oli sivutoimista, sillä varsinaiselta ammatiltaan ekonomin tutkinnon suorittanut Engeström oli verotarkastaja.
Engeström on saanut taiteilijakoulutuksen yksityisesti eri taiteilijoiden ohjauksessa. Engeström on tehnyt Åbo Akademin kanslerien muotokuvat.
Aiheesta muualla

Georg Engeströmin muistokirjoitus Helsingin Sanomissa
Järvi, Olavi: Parhaat pilapiirtäjämme, s. 22.  Helsinki:  Tammi, 1979.
Fujieda

| Fujieda (藤枝市) |
| --- | --- |
 Tanakan linnan rakennuksia
 lippu:  symboli
 Fujiedan sijainti Shizuokan prefektuurissa
 Fujieda
 Koordinaatit: 34°52′03″N, 138°15′28″E 
Valtio:  Japani
Alue:  Chūbu, Tōkai
Prefektuuri:  Shizuokan prefektuuri
Pinta-ala:  
 – Kokonaispinta-ala:  194,06 km²
Väkiluku (02/2020):  144 379
 – Väestötiheys:  744,0 as./km²
Symbolit:  
 – Puu:  Mänty
 – Kukka:  Japaninsinisade
 – Lintu:  Idänsilkkikerttunen
 
 https://www.city.fujieda.shizuoka.jp/ 
Infobox OKVirheellinen NIMI-arvo: 
Fujieda (jap. 藤枝市, Fujieda-shi) on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee sisämaassa prefektuurin keskiosassa Setojoen varrella. Kaupungin pohjoisosat nousevat Akaishivuorten etelärinteille, eteläosa kuuluu alavaan Shidan tasankoon ja rajautuu Ōijokeen. Fujiedassa on 144 379 asukasta (helmikuussa 2020) ja sen pinta-ala on 194,06 neliökilometriä.
Nara-kaudella Fujiedassa sijaitsi paikallinen Shidan piirikunnan hallintokeskus (gunga). Myöhemmin Edo-kaudella se kehittyi Tanakan daimiokunnan linnanaluskaupunkina ja yhtenä vilkkaan Tōkaidō-tiereitin postiasemista (shukuba). Perinteinen elinkeino on puusepänteollisuus, joka tuottaa huonekaluja ja rakennusosia. Kaupunkiin on sijoittunut myös kemianteollisuutta ja metalliteollisuutta. Maaseutualueilla viljellään riisiä, kasviksia ja hedelmiä, vuoristossa siitakesieniä ja teetä. Fujieda on kasvanut myös Shizuokan esikaupunkina. Kaupunkioikeudet Fujiedalle myönnettiin vuonna 1954, kun Fujiedan maaseutukaupunkiin liitettiin viisi muuta kuntaa. Vuonna 2009 Fujiedaan liitettiin Okaben maaseutukaupunki.
Fujiedan nähtävyyksiin kuuluvat esimerkiksi Tanakan linnan jäänteet, Rengeji-iken puisto piikkilumpeineen ja Takinotanijoen luonnonalueet. Fujiedaa palvelee JR Tōkain Tōkaidō-päälinja.
Kuvia

Renshō-ji
BiVi Fujieda -kauppakeskus
Rengeji-iken puistoa
Fujiedan rautatieasema
Aiheesta muualla

Kuvia tai muita tiedostoja aiheesta Fujieda Wikimedia Commonsissa
Kaupungin internetsivut (japaniksi)